CELEX: 32019R0922
Language: el
Date: 2019-06-03 00:00:00
Title: Εκτελεστικός κανονισμός (ΕΕ) 2019/922 της Επιτροπής, της 3ης Ιουνίου 2019, σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία

6.6.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 148/4
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2019/922 ΤΗΣ ΕΠΙΤΡΟΠΗΣ
         της 3ης Ιουνίου 2019
         σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου, της 9ης Οκτωβρίου 2013, για τη θέσπιση του ενωσιακού τελωνειακού κώδικα (1), και ιδίως το άρθρο 57 παράγραφος 4 και το άρθρο 58 παράγραφος 2,
         Εκτιμώντας τα ακόλουθα:
         
                     (1)
                  
                  
                     Για να εξασφαλιστεί η ομοιόμορφη εφαρμογή της Συνδυασμένης Ονοματολογίας που προσαρτάται στον κανονισμό (ΕΟΚ) αριθ. 2658/87 του Συμβουλίου (2), είναι αναγκαίο να θεσπιστούν μέτρα όσον αφορά την κατάταξη των εμπορευμάτων που αναφέρονται στο παράρτημα του παρόντος κανονισμού.
                  
               
                     (2)
                  
                  
                     Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της Συνδυασμένης Ονοματολογίας (ΣΟ). Οι εν λόγω κανόνες ισχύουν επίσης και για κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν οποιαδήποτε νέα υποδιαίρεση και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.
                  
               
                     (3)
                  
                  
                     Κατ' εφαρμογή αυτών των γενικών κανόνων, τα εμπορεύματα που περιγράφονται στη στήλη (1) του πίνακα που περιλαμβάνεται στο παράρτημα θα πρέπει να καταταγούν στον κωδικό ΣΟ που εμφαίνεται στη στήλη (2), για τους λόγους που αναφέρονται στη στήλη (3) του εν λόγω πίνακα.
                  
               
                     (4)
                  
                  
                     Είναι σκόπιμο να προβλεφθεί ότι ο δικαιούχος των δεσμευτικών δασμολογικών πληροφοριών, οι οποίες έχουν εκδοθεί σχετικά με τα εμπορεύματα που αφορά ο παρών κανονισμός και δεν είναι σύμφωνες με τον παρόντα κανονισμό, μπορεί να συνεχίσει να τις επικαλείται επί μια ορισμένη χρονική περίοδο, σύμφωνα με τις διατάξεις του άρθρου 34 παράγραφος 9 του κανονισμού (ΕΕ) αριθ. 952/2013. Η περίοδος αυτή θα πρέπει να είναι τρίμηνη.
                  
               
                     (5)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Τελωνειακού Κώδικα,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Τα εμπορεύματα που περιγράφονται στη στήλη (1) του πίνακα που περιλαμβάνεται στο παράρτημα κατατάσσονται στη Συνδυασμένη Ονοματολογία στον κωδικό ΣΟ που αναφέρεται στη στήλη (2) του εν λόγω πίνακα.
         
         
            Άρθρο 2
            Οι δεσμευτικές δασμολογικές πληροφορίες που δεν είναι σύμφωνες με τον παρόντα κανονισμό μπορούν να συνεχίσουν να αποτελούν αντικείμενο επίκλησης, σύμφωνα με τις διατάξεις του άρθρου 34 παράγραφος 9 του κανονισμού (ΕΕ) αριθ. 952/2013, κατά τη διάρκεια περιόδου τριών μηνών από την ημερομηνία έναρξης της ισχύος του παρόντος κανονισμού.
         
         
            Άρθρο 3
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 3 Ιουνίου 2019.
            
               
                  Για την Επιτροπή,
               
               
                  εξ ονόματος του Προέδρου,
               
               Stephen QUEST
               
                  Γενικός Διευθυντής
               
               
                  Γενική Διεύθυνση Φορολογίας και Τελωνειακής Ένωσης
               
            
         
         
            (1)  ΕΕ L 269 της 10.10.2013, σ. 1.
         
            (2)  Κανονισμός (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (ΕΕ L 256 της 7.9.1987, σ. 1).
      
      
         
            ΠΑΡΑΡΤΗΜΑ
            
                        Περιγραφή των εμπορευμάτων
                     
                     
                        Κατάταξη
                        (κωδικός ΣΟ)
                     
                     
                        Αιτιολογία
                     
                  
                        (1)
                     
                     
                        (2)
                     
                     
                        (3)
                     
                  
                        Προϊόν το οποίο αποτελείται από λεπτούς μπεζ κόκκους, περιέχει λευκά σωματίδια και παρουσιάζεται χύμα.
                        Το προϊόν περιέχει:
                        
                                    —
                                 
                                 
                                    μεθειονίνη,
                                 
                              
                                    —
                                 
                                 
                                    κυστίνη,
                                 
                              
                                    —
                                 
                                 
                                    παντοθενικό ασβέστιο,
                                 
                              
                                    —
                                 
                                 
                                    υδροχλωρική θειαμίνη,
                                 
                              
                                    —
                                 
                                 
                                    υδροχλωρική πυριδοξίνη,
                                 
                              
                                    —
                                 
                                 
                                    παρα-αμινοβενζοϊκό οξύ,
                                 
                              
                                    —
                                 
                                 
                                    εκχύλισμα κεχριού (Panicum miliaceum),
                                 
                              
                                    —
                                 
                                 
                                    εκχύλισμα φύτρων σίτου,
                                 
                              
                                    —
                                 
                                 
                                    φαρμακευτικούς ζυμομύκητες,
                                 
                              
                                    —
                                 
                                 
                                    σίδηρο,
                                 
                              
                                    —
                                 
                                 
                                    ψευδάργυρο,
                                 
                              
                                    —
                                 
                                 
                                    χαλκό (συμπλοκοποιημένο),
                                 
                              και έκδοχα.
                        Σε μια περαιτέρω παραγωγική διαδικασία, το προϊόν ομογενοποιείται προκειμένου να τοποθετηθεί σε κάψουλες.
                        Το προϊόν παρουσιάζεται προς χρήση ως συμπλήρωμα διατροφής το οποίο σταματάει την τριχόπτωση και προκαλεί την ανάπτυξη της τριχοφυΐας. Παρουσιάζεται επίσης ως προϊόν με ευεργετική δράση σε περιπτώσεις ξηρού και φολιδωτού δέρματος, κνησμού και σμηγματόρροιας, καθώς και για την ενδυνάμωση των νυχιών.
                     
                     
                        2106 90 92 
                     
                     
                        Η κατάταξη καθορίζεται από τους γενικούς κανόνες 1 και 6 για την ερμηνεία της Συνδυασμένης Ονοματολογίας (ΣΟ) και από το κείμενο των κωδικών ΣΟ 2106 , 2106 90  και 2106 90 92 .
                        Το προϊόν είναι παρασκεύασμα που παρουσιάζεται χύμα και περιέχει κυρίως θρεπτικά συστατικά (πρωτεΐνες, βασικές βιταμίνες και μέταλλα) τα οποία είναι απαραίτητα για την τόνωση της υγιούς ανάπτυξης των μαλλιών και των νυχιών. Συνεπώς, η κατάταξη στην κλάση 3003  αποκλείεται [βλέπε επίσης τις Επεξηγηματικές Σημειώσεις του Εναρμονισμένου Συστήματος (ΕΣΕΣ) για την κλάση 3003 , τρίτη και έκτη παράγραφος].
                        Ως εκ τούτου, το προϊόν είναι παρασκεύασμα διατροφής που δεν κατονομάζεται ούτε περιλαμβάνεται αλλού [βλέπε επίσης τις ΕΣΕΣ για την κλάση 2106 , δεύτερη παράγραφος, σημείο (16)].
                        Συνεπώς, το προϊόν πρέπει να καταταχθεί στον κωδικό ΣΟ 2106 90 92  ως παρασκεύασμα διατροφής που δεν κατονομάζεται ούτε περιλαμβάνεται αλλού.